Caiet de sarcini

Achiziție de produse

**Denumirea contractului:**

**Achiziția de bunuri (autobuze hibdrid diesel-electric) în cadrul proiectului *“MOBILITA TE URBANA DURABILĂ în orașul Brezoi”***

Autoritatea contractantă:

Oraşul Brezoi

Titlul proiectului:

Mobilitate Urbană Durabilă în Oraşul Brezoi

Finanțat prin:

POR/2017/3/3.2/1/7 REGIUNI

Axa prioritară:

Sprijinirea tranziţiei către o economie cu emisii scăzute de carbon

Operațiunea

Reducerea emisiilor de carbon în zonele urbane bazate pe planurile de mobilitate urbană durabilă

1. **Date generale**

Caietul de sarcini face parte integrantă din documentația de atribuire și constituie ansamblul cerințelor pe baza cărora se elaborează de către fiecare ofertant propunerea tehnică.

Caietul de sarcini conține, în mod obligatoriu, specificații tehnice. Acestea definesc, după caz și fără a se limita la cele ce urmează, caracteristici referitoare la nivelul calitativ, tehnic și de performanță, siguranța în exploatare, dimensiuni, precum și sisteme de asigurare a calității, terminologie, simboluri, teste și metode de testare, ambalare, etichetare, marcare, condițiile pentru certificarea conformității cu standarde relevante sau altele asemenea.

În cadrul acestei proceduri orașul Brezoi îndeplinește rolul de Autoritatea contractantă.

Pentru scopul prezentei secțiuni a Documentației de Atribuire, orice activitate descrisă într-un anumit capitol din Caietul de Sarcini și nespecificată explicit în alt capitol, trebuie interpretată ca fiind menționată în toate capitolele unde se consideră de către Ofertant că aceasta trebuia menționată pentru asigurarea îndeplinirii obiectului Contractului.

1. **Contextul și obiectivele realizării acestei achiziții de produse**

Obiectivul specific al proiectului se incadreaza in **Axa Prioritara 3 din cadrul POR 2014-2020, Sprijinirea tranziției către o economie cu emisii scăzute de carbon,** avand ca masura specifica **obiectul 3.2. *Reducerea emisiilor de carbon în zonele urbane bazată pe planurile de mobilitate urbană durabilă.***

Prin Obiectivul specific **3.2 *Reducerea emisiilor de carbon în zonele urbane bazată pe planurile de mobilitate urbană durabilă*** din cadrul POR 2014-2020 sunt sprijinite acele proiecte care dovedesc că au un impact pozitiv direct asupra reducerii emisiilor de echivalent CO2, generate de transportul rutier motorizat de la nivelul municipiilor/orașelor şi al zonelor funcţionale (în continuare Z.F.) ale acestora. Punctul de plecare în identificarea acestor proiecte se regăsește în analiza efectuată, direcțiile de acţiune și în măsurile propuse în Planurile de Mobilitate Urbană Durabilă (în continuare P.M.U.D.) ale municipiilor/ orașelor sau elaborate inclusiv la nivel de zone periurbane/metropolitane, conform prevederilor legale.

P.M.U.D. reprezintă o strategie sectorială de transport, care analizează în principal impactul scenariilor de transport, constituite din pachete integrate de proiecte finanțabile din diverse surse, iar în ceea ce privește proiectele individuale, P.M.U.D. oferă, de regulă, doar o analiză preliminară a acestora („screening”).

Reducerea de echivalent CO2 din transport la nivelul ariei de studiu este definită ca diferenţa, pentru un an stabilit (de ex. primul an de după implementarea proiectului), dintre emisiile totale de echivalent CO2 al celui mai posibil scenariu „fără proiect” („A face minimum”) şi emisiile totale de echivalent CO2 pentru scenariul „cu proiect” („A face ceva”).

La nivelul Orasului Brezoi, cerința de realizare a prezentei investitii este determinată de nevoia de îmbunătățire a mobilității, astfel încât să fie satisfăcute nevoile de deplasare pentru populație și mediul economic, atât în oraș cât și în zone învecinate, atât în prezent cât și în viitor și să crească calitatea vieții locuitorilor.

Prin analiza comportamentului de deplasare în oraș, se vor promova soluții alternative care să conducă la eficiență̆ energetică și la o utilizare rațională a resurselor în transporturi, în spiritul dezvoltării durabile.

Implementarea proiectului trebuie să eficientizeze comportamentul de deplasare, dar și să integreze politici de incluziune socială și de dezvoltare economică durabilă.

In orasul Brezoi nu este asigurat transportul public, iar in ceea ce priveste asigurarea unei infrastructurii necesare pentru bicicliste, UAT Brezoi a inceput in anul 2016 lucrari de modernizare a arterei principale (DN7A) cuprinzand modernizare a spatiului carosabil, modernizarea trotuarelor de-a lungul cai de transport precum si realizarea unei piste de biciclete. Totusi acestea nu sunt suficiente, iar deplasarea in teritoriu se face de regula in lungul drumului national DN7A.

1. **Informații despre Autoritatea contractantă**

UAT BREZOI, JUD. VALCEA

Adresa: Strada Lotrului, nr. 2, oras Brezoi, jud. Valcea, 245500

Telefon: 0250/778.470, Fax: 0250/778.240

Email: primaria\_oras\_brezoi@yahoo.com

Oraşul Brezoi este situat în judeţul Vâlcea, regiunea de dezvoltare Sud Vest Oltenia, fiind aproape de partea centrală a României. Oraşul se află în extremitatea central-nordică a judeţului Vâlcea, la limita acestuia cu judeţul Sibiu. Oraşul Brezoi are o poziţie geografică excentrică în cadrul reţelei urbane a judeţului Vâlcea şi se întinde pe o suprafaţă de 22.573 ha, reprezentând centrul urban cel mai nordic şi cu o evoluţie net diferenţiată de celelalte oraşe ale acestuia.

Ca elemente ale cadrului natural, limitele oraşului sunt date de relief (pentru cei mai mulţi vecini limitele sunt luate pe interfluviile înalte montane) sau pe ape (cum ar fi Valea Păscoaia,Valea Oltului- pe mici porţiuni).

Orasul Brezoi, cu o suprafaţă de 22.600 ha, este situat in partea de Nord a Judetului Valcea. Cuprinde orasul propriu-zis si 8 sate apartinatoare orasului: Pascoaia, Valea lui Stan, Calinesti, Proieni, Draganesti, Golotreni, Varatica, Corbu. Se invecineaza cu comunele: Malaia, Racovita, Perisani, Salatrucel, Caineni si Orasele Calimanesti si Baile Olanesti.

Este una din zonele mai putin dezvoltate ale judetului, valoarea ratei somajului fiind foarte mare.

Potrivit ultimelor date de la INS, la sfarsitul anului 2016 populația Orasului Brezoi se ridică la cca. 7000

de locuitori.

1. **Informații despre contextul care a determinat achiziționarea produselor**

Nevoia de îmbunătățire a mobilității, astfel încât să fie satisfăcute nevoile de deplasare pentru populație și mediul economic, atât în oraș cât și în zone învecinate, atât în prezent cât și în viitor, în vederea creșterii calității vieții locuitorilor.

Obiectivul specific al proiectului se incadreaza in **Axa Prioritara 3 din cadrul POR 2014-2020, Sprijinirea tranziției către o economie cu emisii scăzute de carbon,** avand ca masura specifica **obiectul 3.2. *Reducerea emisiilor de carbon în zonele urbane bazată pe planurile de mobilitate urbană durabilă.***

1. **Informații despre beneficiile anticipate de către Autoritatea contractantă**

Beneficii de ordin social şi economic: - asigurarea transportului public cu autobuze ecologice (de tip hibrid), infrastructura ce lipseste in prezent in cadrul UAT Brezoi; - incurajarea populatiei de a folosi mersul pe bicicleta, ca mijloc de transport si de recreere; - atragerea de turisti prin practicarea mersului pe bicicleta, pe un traseu cu deplasare in siguranta; - imbunatatirea infrastructurii fizice de baza la nivelul UAT-ului; - impactul pozitiv asupra sanatatii populatiei si asupra mediului.

Beneficii de ordin financiar: - acestea se desprind din analiza financiară efectuată, factorii principali ce influenţează comparaţia între cele două scenarii fiind investiţia iniţială şi costurile de exploatare ulterioară.

1. **Descrierea produselor solicitate**
	1. Autobuz de transport călători

|  |  |  |
| --- | --- | --- |
| **Nr. crt.** | **Informația solicitată** | **Descriere** |
| **1.** | Cantitate | **3** (autobuzele vor fi toate de la același producător și vor avea aceeași marcă și tip) |
| **2.** | Unitate de măsură | bucată |
| **3.** | Loc de livrare | la sediul beneficiarului |
| **4.** | Data de livrare solicitată | maximum **8 luni de zile** de la data emiterii ordinului de începere a contractului |
| **Cerințe** |
| **Asigurarea conformității cu documentele de standardizare** |
| **5.** | să fie proiectate și fabricate în conformitate cu documentele de standardizare aflate în vigoare, cu reglementările naționale și internaționale privind condițiile tehnice pe care trebuie să le îndeplinească vehiculele rutiere | DA |
| **Condiții tehnice minimale** |
| **Dimensiuni exterioare** |
| **6** | lungimea totală | 10 - 11 m |
| **Specificații operaționale** |
| **7** | Stare Autobuzului | NOU |
| **8** | număr kilometri | 0 |
| **9** | poziția volanului | partea stângă, uși pe partea dreaptă |
| **10** | post de conducere | Izolat de compartimentul călătorilor; |
| **Caracteristici tehnice generale impuse agregatelor, ansamblurilor, subansamblurilor și componentelor** |
| **11** | Motor | hibrid (diesel-electic) |
| **12** | norma de poluare | minim euro VI, controlat electronic cu o capacitate cilindrică de minimum 7.500 cm3, compatibil în funcţionare cu combustibil diesel şi biodiesel |
| **13** | Putere motor diesel | Minim 220 Kw |
| **14** | Putere motor electric | 120 – 175 Kw |
| **15** | Baterii litiu-ion | Minim 200 kw |
| **16** | Transmisie  | automată |
| **17** | Uși  | 3 uşi cu câte 2 foi, lăţime minimă pentru fiecare uşă de 1,2 m, pe partea dreaptă, cu platformă joasă |
| **18** | Nr. Total de persoane transportate | 60 - 65 |
| **19** | Nr locuri pe scaune | minim 25 |
| **20** | Tip acces | autobuzele vor fi cu platforma joasa, pentru posibilitatea urcarii persoanelor cu dizabilitati. Vor avea rampă pentru acces persoane cu dizabilități |
| **21** | Tip podea | Autobuzele vor avea podea complet coborâtă pe toată suprafaţa disponibilă pentru pasagerii din picioare (nu se admit trepte);  |
| **22** | Sistem WIFI | DA |
| **23** | Dotare cu sistem de climatizare și încălzire | DA |
| **24** | Sistem electronic de gestionare a frânării şi sistem de control al tracţiunii cu diagnoză, control şi parametrizare | DA |
| **25** | Cutie de viteze | Automată, cu minim 4+1 trepte şi retarder încorporat; cutia de viteze controlată electronic, cu diagnoză, control şi parametrizare |
| **26** | Ventilaţie naturală  | realizată prin minimum 5 ferestre laterale |
| **27** | Instalaţii separate de aer condiţionat pentru călători, respectiv pentru cabina conducătorului; | DA |
| **28** | Sistem audio-video pentru informare călători; | DA |
| **29** | Indicatoare traseu exterioare: frontal, lateral şi spate | DA |
| **30** | Sistem de avertizare în caz de incendiu în compartimentul motor, integrat în reţeaua digitală a autobuzului; | DA |
| **31** | Termen de garanție | Minim 60 luni de la data punerii în funcțiune |
| **32** | confirmare la toate standardele impuse de legislaţia în vigoare pentru ca autobuzele să poată fi omologate și puse în funcțiune | DA |

6.1. **Furnizorul are obligatia** :

**-** sa asigure activitățile de service, de remediere a defecțiunilor, sa furnizeze ansamble, subansamble, piese si materiale in perioada de garanție, conform specificațiilor caietului de sarcini;

**-** sa asigure instruirea personalului Achizitorului, in conformitate cu obligațiile asumate prin prezentul contract, prin propunerea tehnica si propunerea financiara.

**-** sa livreze ofata cu autobuzele

a) standardul de firma;

b) Produse livrabile în cadrul prețului contractului conform ofertă;

c) Model clauze de securitate si sanatate in munca –

d) Clauze privind apararea împotriva incendiilor si protecția civila (situații de urgenta)

e) Proces verbal de recepție a autobuzului hibrid -

f) Lista verificărilor la recepția autobuzului

1. **Livrare, ambalare, transport**

Termenul de livrare este cel menționat pentru fiecare produs în parte. Un produs este considerat livrat când toate activitățile în cadrul contractului au fost realizate și produsul funcționează la parametrii agreați, personalul este instruit pentru utilizarea aestuia și este acceptat de Autoritatea contractantă contractantă.

Produsele vor fi livrate cantitativ și calitativ la sediul Beneficiarului de unde vor fi transportate prin mijloace proprii de propulsie. Transportul și toate costurile asociate sunt în sarcina exclusivă a achizitorului.

Produsele furnizate în baza contractului vor respecta condițiile prevăzute de legislație, reglementările și standardele din România, precum și reglementările în materie, prevăzute în Regulamentele CEE-ONU și Directivele CE-CEE la care România a aderat.

Marcare: fiecare autobuz va fi dotat cu câte o tăbliță indicatoare cuprinzând următoarele informații, în limba română:

* denumirea societății producătoare
* tipul autobuzului
* seria de șasiu
* masa proprie
* masa maximă autorizată.

Conservare și ambalare: autobuzele vor fi conservate și echipate corespunzător modului de transport pentru livrare: prin mijloace proprii de propulsie.

Fiecare autobuz hibrid trebuie să fie însoțit la recepție de următoarea documentație tehnică în limba română:

1. Manual de exploatare/conducere autobuz hibrid, pentru conducătorul auto;

2. Carnet service pentru autobuz hibrid;

3. Certificate de calitate pentru agregatele principale ce intră în dotarea autovehiculului;

4. Certificat de garanție;

5. Certificat de calitate;

6. Declarație de conformitate;

7. Carte de identitate, eliberată de RAR (Registrul Auto Român);

8. Manual de exploatare pentru dotările auxiliare (instalație de preîncălzire, tahograf, radio- CD, aer condiționat, scaun ergonomie etc.).

9. Certificat de atestare EURO 6 pentru motor la întreg lotul de autobuze;

10. Certificate de conformitate sau de omologare, pentru principalele sisteme și subsisteme (certificare pentru motoare, punți), emise de autoritati agreate UE.

Furnizorul are obligația sa obțină omologarea de tip de către RAR a unui autobuz hibrid diesel electric, în termen de maxim 45 de zile de la data semnării contractului, pe cheltuiala și riscul sau. In cazul neobtinerii omologării contractul se reziliaza din vina furnizorului si se aplica clauzele contractuale.

La data livrarii furnizorul va preda urmatoarele documente tiparite:

a. Planul reviziilor tehnice planificate;

b. Manuale de întreținere planificata, (care să cuprindă operațiile de întreținere planificată pentru toate instalațiile și subansamblele autobuzului) Manuale reparații, (care să cuprindă operațiile de reparații pentru toate instalațiile și subansamblele autobuzului);

c. Manualul de diagnosticare OBD (On Board Diagnosis) ce va cuprinde codurile de defecte, denumirea defectelor și modul de remediere;

g. Acces gratuit pe toata durata de viață a autobuzului la sursa de informații tehnice on-line acordată reprezentantelor service ale ofertantului (furnizorul va întocmi pagina de web în limba română pentru documentare, actualizări, etc.)

h. Manual de utilizare și programare a indicatoarelor de traseu, inclusiv software cu interfață utilizator în limba română;

j. Toate Schemele necesare intretinerii curente, vor fi prezentate și în format electronic;

k. Manual de exploatare și întreținere pentru atelierul de service;

l. Planul proceselor tehnologice planificate;

n. Manuale pentru dotări, instalații și echipamente.

1. **Instalare, punere în funcțiune, testare**

Încercările la care vor fi supuse autobuzele și metodele de verificare pentru determinarea caracteristicilor constructive și funcționale, confortului ambiental, performanțelor funcționale, condițiilor privind securitatea în exploatare și respectării normei de poluare se vor face astfel încât să certifice îndeplinirea „Condițiilor tehnice pentru vehicule rutiere în vederea admiterii în circulație pe drumurile publice din România” (CTAC), elaborate de RAR, regulamentele CEE – ONU la care România a aderat și standardele naționale specifice construcției de autovehicule rutiere. Toate omologările cad în sarcina furnizorului.

Remedierea defecțiunilor în termen de garanție se va realiza fără penalizări în maxim 24 de ore de la prezentarea autobuzului pentru intervențiile care nu necesită demontări de agregate/echipamente și în maxim 48 de ore de la prezentarea autobuzului pentru intervențiile care necesită demontări de agregate/echipamente de la intocmirea notificării transmise.

1. **Instruirea personalului pentru utilizare**

Contractantul este responsabil pentru instruirea la fața locului a personalului desemnat de Autoritatea contractantă.

Scopul instruirii este de a transfera cunoștințele necesare pentru a opera produsul. Numărul persoanelor care vor instruite este de **5.**

Contractantul trebuie să propună orice subiect suplimentar care ar putea fi necesar pentru a se asigura că personalul Autorității contractante este pe deplin instruit pentru a asigura utilizarea corespunzătoare a produsului. Sesiunea de instruire se va desfășura în limba română.

1. **Servicii post-vânzare. Mentenață**

Activitățile de service și de remediere a defectelor, activitățile de întreținere și mentenanță se vor realiza la unități service deținute de ofertant sau de un terț agreat de către ofertant. Unitățile service menționate să fie amplasate la maximum 50 km de sediul entității contractante.

Va fi descris procesul de întreținere planificată, respectiv va fi menționată periodicitatea lucrărilor operațiunile efectuate, piesele care trebuie înlocuite preventiv, consumabilele, timpii alocați pentru manoperă. Perioada de garanție este de **minim 60 luni de la data punerii în funcțiune**.

În mod concret pe perioada de garanție singurele cheltuieli suportate de Achizitor, vor fi:

a) Consumul de energie electrică;

b) Piesele și materialele pentru reparații datorate accidentelor de circulație, actelor de vandalism, care nu sunt determinate de o vina tehnică imputabila furnizorului;

c) Contravaloarea activității de curățenie a autobuzelor hibrid;

d) Întreținerea cu consumabile a autobuzelor

Furnizorul se obliga să asigure stocul tampon de siguranță de materiale consumabile pe toată perioada de garanție în unitățile achizitorului. De asemenea va asigura stocul de piese, subansamble și echipamente necesare pentru activitatea de remediere a defecțiunilor în termen de garanție din vina furnizorului.

1. **Atribuțiile și responsabilitățile Părților**

 11.1 **Atribuțiile și responsabilitățile Autorității contractante**

Autoritatea contractantă va pune la dispoziția Contractantului, cu promptitudine, orice informații și/sau documente pe care le deține și care pot fi relevante pentru realizarea Contractului; în măsura în care Autoritatea contractantă nu furnizează datele/informațiile/documentele solicitate de către Contractant, termenele stabilite în sarcina Contractantului pentru furnizarea produselor se prelungesc în mod corespunzător.

Autoritatea contractantă se obligă să respecte dispozițiile din Caietul de sarcini;

Autoritatea contractantă își asumă răspunderea pentru veridicitatea, corectitudinea și legalitatea datelor/informațiilor/documentelor puse la dispoziția Contractantului în vederea îndeplinirii Contractului; în acest sens, se prezumă că toate datele/informațiile; documentele prezentate Contractantului sunt însușite de către conducătorul unității și/sau de către persoanele în drept având funcție de decizie care au aprobat respectivele documente.

Autoritatea contractantă va colabora, atât cât este posibil, cu Contractantul pentru furnizarea informațiilor pe care acesta din urmă le poate solicita în mod rezonabil pentru realizarea Contractului.

Autoritatea contractantă are obligația să desemneze, în termen de **1 zi** de la semnarea contractului, persoana de contact.

Autoritatea contractantă se obligă să recepționeze produsele furnizate și să certifice conformitatea astfel cum este prevăzut în Caietul sarcini dacă aceste îndeplinesc în totalitate cerințele.

Autoritatea contractantă poate notifica Contractantul cu privire la necesitatea revizuirii/respingerea Produselor; solicitarea de revizuire/respingerea va fi motivată, cu comentarii scrise; Autoritatea contractantă are dreptul de a rezoluționa/rezilia contractul atunci când se respinge produsul livrat, de 2 ori, pe motive de calitate.

Autoritatea contractantă se obligă să plătească Prețul Contractului către Contractant, în termen de maximum **60 de zile de la primirea facturii în original** la sediul său și numai în condițiile Caietului de sarcini.

**11.2 Atribuțiile și responsabilitățile ofertantului/contractantului**

Contractantul va furniza Produsele și își va îndeplini obligațiile în condițiile stabilite prin prezentul Contract, cu respectarea prevederilor documentației de atribuire și a ofertei în baza căreia i-a fost adjudecat contractul.

Contractantul va furniza Produsele cu atenție, eficiență și diligență, cu respectarea dispozițiile legale, aprobările și standardele tehnice, profesionale și de calitate în vigoare.

Contractantul se obligă să depună garanția de bună execuție în termen de maxim 5 zile de la semnarea contractului de ambele părți.

Contractantul va respecta toate prevederile legale în vigoare în România și se va asigura că și Personalul său, implicat în Contract, va respecta prevederile legale, aprobările și standardele tehnice, profesionale și de calitate în vigoare.

În cazul în care Contractantul este o asociere alcătuită din doi sau mai mulți operatori economici, toți aceștia vor fi ținuți solidar responsabili de îndeplinirea obligațiilor din Contract.

Părțile vor colabora, pentru furnizarea de informații pe care le pot solicita în mod rezonabil între ele pentru realizarea Contractului.

Contractantul va adopta toate măsurile necesare pentru a asigura, în mod continuu, Personalul, echipamentele și suportul necesare pentru îndeplinirea în mod eficient a obligațiilor asumate prin Contract.

Contractantul are obligația de a desemna, în termen de 1 zi de la semnarea contractului, persoana de contact.

Contractantul are obligația de a asigura disponibilitatea Personalului, pe toată durata Contractului.

Contractantul are obligația de a asigura desfășurarea activităților stipulate în Contract prin acoperirea cu Personal specializat pe toată durata implementării Contractului. Contractantul trebuie să se asigure că, pentru toată perioada Contractului, Personalul principal alocat fiecărei activități vor îndeplini obligațiile stabilite în sarcina acestora.

Contractantul se obligă să emită factura aferentă produselor furnizate prin prezentul Contract numai după aprobarea/recepția produselor în condițiile din Caietul de sarcini  contractantul este pe deplin responsabil pentru furnizarea produselor în condițiile Caietului de sarcini, în conformitate cu propunerea sa tehnică; totodată, este răspunzător atât de siguranța tuturor operațiunilor și metodelor de prestare, cât și de calificarea personalului folosit pe toată durata contractului  contractantul nu poate fi considerat răspunzător pentru încălcarea de către Autoritatea contractantă sau de către orice altă persoană a reglementărilor aplicabile în ceea ce privește modul de utilizare a Produselor.

1. **Documentații ce trebuie furnizate Autorității/entității contractante în legătură cu produsul**

Fiecare autobuz va fi însoțit la livrare de manualul de exploatare/conducere autobuz pentru conducătorul auto, redactat în limba română și/sau engleză și Manualul de service.

1. **Recepția produselor**

Recepția produselor se va efectua pe baza de proces verbal semnat de Contractant și Autoritatea contractantă.

Recepția produselor se va realiza în mai multe etape, în funcție de progresul contractului, respectiv:

a) recepția cantitativă se va realiza după livrarea produselor în cantitatea solicitată la locația indicată de Autoritatea contractantă

b) recepția calitativă se va realiza după punerea în funcțiune și testarea produselor și, după caz, toate defectele au fost remediate.

Procesul verbal de recepție calitativă va fi însoțit de documentele:

a) certificatul de calitate

b) declarația de conformitate

c) procesul verbal de recepție cantitativă.

Procesul verbal de recepție calitativă va include unul din următoarele rezultate:

a) acceptat

b) acceptat cu observații minore

c) acceptat cu rezerve

d) refuzat

**Modalități si condiții de plata**

Achizitorul va efectua plata către Furnizor in termen de maxim 60 de zile de la recepția mărfii de către Achizitor, fapt confirmat de întocmirea procesului verbal de recepție, semnat de către parti.

Achizitorul este îndreptățit sa refuze recepția in cazul unor neconformități majore fata de specificațiile caietului de sarcini, sau alte neconformitati ce nu permit utilizarea autobuzului hibrid pentru transportul de calatori.

In cazul in care plățile nu pot fi efectuate din cauza unor situații neprevăzute in legătură cu contul bancar sau cu incasarile de la Finantator, Orasul Brezoi, nu datoreaza majorări, penalitati sau daune interese Furnizorului.

Achizitorul va efectua plata către Furnizor, in lei, in baza Facturii emise de Furnizor, in conformitate cu Codul Fiscal.